|  |  |  |
| --- | --- | --- |
| **ACADEMIA DE ŞTIINŢE****A MOLDOVEI****SECŢIA ŞTIINŢE EXACTE ȘI INGINEREȘTI****bd. Ştefan cel Mare , 1****MD-2028 Chişinău, Republica Moldova****Tel. (373-22) 21-24-68****Fax. (373-22) 21-24-68****E-mail: ssit@asm.md** | antet | **ACADEMY OF SCIENCES****OF MOLDOVA****DIVISION OF EXACT AND ENGINEERING SCIENCES****Stefan cel Mare Ave., 1****MD-2001 Chisinau, Republic of Moldova****Tel. (373-22) 21-24-68****Fax. (373-22) 21-24-68****E-mail: ssit@asm.md** |

**EXTRAS**

din procesul-verbal nr. 2 al şedinţei Biroului Secţiei Ştiinţe Exacte și Inginereşti din 03 martie 2020

 m. Chişinău

**Au fost prezenţi:** Cojocaru Svetlana, m. c. – conducător secție, vicepreședinte AȘM; Ursachi Veaceslav, dr. hab. – adjunct conducător secție; Dodon Adelina, dr. – secretar științific secție; 6 membri aleși ai Biroului.

**Agenda şedinţei**

Aprobarea avizelor consultative asupra a rapoartelor științifice privind implementarea proiectelor de cercetare finalizate în anul 2019.

**S-a discutat**: Raportul pe proiectul de cercetare instituțional 15.817.02.04F Tendinţe moderne în algebră, topologie şi geometrie: cercetări fundamentale şi aplicaţii, director de proiect dr. hab. CAȘU Alexei, Institutul de Matematică și Informatică „Vladimir Andrunachievici”.

**S-a decis** prin vot unanim**:**

Luând în considere dezbaterile din cadrul audierii publice și avizul expertului, se aprobă următorul aviz consultativ asupra proiectului:

Proiectului i se atribuie calificativul general „**Raport acceptat**”, cu următoarele calificative pe criterii:

*Noutate si valoarea rezultatelor științifice*–“foarte înaltă”.

* Au fost obținute 619 serii infinite de descompuneri 3-izoedrice ale sferei în discuri care nu conțin discuri bigonale. Pentru categoriilor de module în contextul Moritaau fost construite două aplicaţii, care realizează legătura dintre operatorii de închidere a două categorii de module. Aplicaţiile respective păstrează ordinea, intersecţia şi ereditatea.
* În contextul problemei Markov a fost studiată laticea de topologii metrizabile pe un grup numărabil. Au fost descrise complet un șir de clase de grupuri abeliene local compacte. A fost construită o serie numărabilă de 3-varietăţi hiperbolice pentru care poliedrele fundamentale au toate unghiurile diedre drepte. S-a demonstrat că subvarietatea simetrică din varietatea Davis este alcătuită din patru exemplare de poliedre cu toate unghiurile drepte.

Rezultatele au fost publicate într-un articol cu factor de impact, 2 articole în alte reviste de peste hotare, 3 articole în reviste naționale de categoria A și un articol în alte reviste naționale, 20 de lucrări în culegeri și 19 teze la conferințe.

*Aplicarea practică* a rezultatelor – pozitivă, rezultatele sunt utilizate actualmente și există perspectivă de implementare. Algebrele asociative necomutative finite construite peste câmpul GF(2s) pot fi utilizate în criptografie.

*Participarea tinerilor*este suficientă– Din 15 executori, 3 sunt din categoria tinerilor specialiști, iar unul dintre ei a prezentat teza dedoctor în științe matematice.

*Participarea în proiecte internaționale* – nu a fost reflectată, dar au fost inițiate noi colaborări internaționale.

*Managementul implementării proiectului* – pozitiv, rezultatele scontate au fost atinse, devieri de la sarcinile propuse nu s-au înregistrat.

*Infrastructura și echipamentul de cercetare utilizat* – efectuarea cercetărilor în cadrul proiectului nu cere folosirea unui echipament deosebit.

Conducător al

Secției Științe Exacte și Inginerești

m. c. Svetlana Cojocaru

Secretar Științific al Secției

Dr. Adelina Dodon